

НАРОДНО ЧИТАЛИЩЕ „Благой Захариев-1932г.“

Гр. Белово, общ. Белово обл. Пазарджик, ел. поща: bl.zahariev\_mb@abv.bg

**ОТЧЕТЕН ДОКЛАД ЗА ДЕЙНОСТТА НА ЧИТАЛИЩЕТО ПРЕЗ 2023Г**

През 2023г в Народно читалище „Благой Захариев-1932г.град Белово са регистрирани 151 членове от 18г до 78г. До 35 години са 43 членове, до 65г -79членове и над 65г-29членове.

Образователния ценз е както следва:

22 с основно, 95със средно и 34 с висше образование .

Читалището е регистрирано под № 204 в Министерството на Културата и едно от двете читалища намиращи се на територията на гр.Белово- Носител е на орден „Кирил и Методий”първа степен.Населението по постоянно жителство е около 958 жители, които пребивават на територията на квартал Малко Белово и е неделима част от град Белово. Кварталът отстои на 2,5 км от центъра на града.В нашето населено място за съжаление няма действащо училище и детска градина, това е един от основните проблеми с които се ограничава дейността на читалището.Читалищното настоятелство се ръководи от председател г-жа Красимира Кьосева и членове Лазаринка, Мангалова, Росица Николова, Добринка Рабаджийска и Марианка Попова,Спасимира Илиева и Диляна Христова,Мария Методиева и Янка . Проверителната комисия е в състав: Златка Коцева, Пепи Генова и Камелия Пашова. Всички те са избрани през 2022г на отчетно изборно събрание с мандат 3 години до 2025г .

ОСНОВНИ ЦЕЛИ И ЗАДАЧИ

През изминалата 2023година приоритет беше развиването и обогатяването на културния живот, социалната и образователната дейност на населеното място, както и запазването на националните и местни традиции и обичаи а именно:

* Осигуряване на достъп до информация.
* Поддържане и развитие на библиотечния фонд, закупуването нови интересни заглавия.
* Развиване и подпомагане на любителското художествено творчество и стимулиране на младите хора .
* Организиране на клубния живот –празненства, чествания концерти и др. дейности, насочени към местната общност.
* Предоставяне на компютърни и интернет услуги, принтиране, сканиране и допълнителни занимания с цел ограмотяване на възрастните хора при работа с компютър.
* Извършване на допълнителни дейности подпомагащи изпълнението на основните функции на читалището, както и работата на лица със специфични потребности.
* Събиране и разпространяване на знания за родния край, съхраняване и обогатяване традициите и обичаите в родния край.

СГРАДЕН ФОНД

Сградата е построена през 1963година

През 1997 е предоставена за безвъзмездно ползване с акт №17/01.10.1997г. Успяхме през 2019г е санираме цялата сграда и да бъде подменена дограмата навсякъде. През 2023 г е извършен цялостен ремонт на покрива на сградата. Всичко това стана възможно с помощта на общинска администрация по реализиран проект на енергийна ефективност. Осигурени са и климатици за всички помещения, както и система за вентилация в кино-салонната зала.

Общата площ е 1 020кв.м състояща се от библиотека, репетиционна зала , кино-салонна зала и помещение за нуждите на пенсионерски клуб, който през лятото се превърна в лятна работилница за децата от квартала. Също така има 2 бр кабинети на общинска администрация Белово и 1 бр офис на Български пощи . Библиотеката е 60кв.м а /книгохранилището 30 кв.м.

**Библиотечната дейност**

е една от най- важните дейности на читалището .

Библиотеката е информационен център в нашето населено място в което се разпространява и съхранява не само книжния фонд но е и място за културен обмен, срещи между приятели в свободното време , място където можеш да намериш отговор на интересуващите въпроси за всички посетители. Основните функции са образователни, информационни, културни и социални. Вратите на библиотеката са винаги отворени за всички вас. През 2023 година библиотеката успешно кандидатства за финансова помощ пред министерството на Културата по проекта за закупуване на книги и успя да спечели проекта, които осигури 89 нови заглавия на стойност 1215.63лв.Също така бяха закупени още 65бр от български и чужди автори, така получихме 21 бр дарение от Университетско издателство и частни дарители , приключихме 2023 г. със 9 979т. Бракувани издания, през 2023г са 273. Заети библиотечни документи са 547т. Потребителите са 258 читатели, от тях 26 са под 14 години. Посещения за дома 258 в читалнята 947. През тази година предвиждаме дейността на библиотеката да се доразвие с планирани нови мероприятия съвместно с музея и приятелите на Белово и съвместно с другите читалища от общината с които сме в отлични взаимоотношения.

Техническата база на библиотеката е подсигурена с 2 бр компютри, 1 бр скенер и 1бр мастилено струен принтер, един цветен принтер и мултифункционално устройство. Библиотеката е снабдена с интернет услуга, както и безплатен WI-FI в района на парка около читалището за три години. Проекта е на община Белово и осигурява безплатен достъп предимно на младите хора в населеното място/квартала/.

Мероприятията, които се проведоха в библиотеката ,-създадоха се витрини за бележити дати и събития с които се почетоха видни дати като – обесването на Васил Левски, 3 ти Март, и Съединението на България и др.

Продължава работата по проекта за изработване на родословните дървета на фамилиите от Малко Белово. Събират се снимки , стари фотоси от живота и бита на нашето населено място.Също така започнахме една инициатива да съберем сватбени снимки от нашите баби, майки и родственици да покажем в една изложба, какви са били тогава традициите на техните сватби и начина как се провеждала една традиционна българска сватба.

**ХУДОЖЕСТВЕНА САМОДЕЙНОСТ**

Това е нещо, което или го имаш или го нямаш в душата си- Да пееш когато не ти се пее да танцуваш, когато в сърцето ти тегне тегоба. Това е то, българския дух или това се казва самодеец по душа . Измина още една година в която показахме, че има с какво да се гордеем, с успехите на самодейците при читалището и най – вече дългогодишните самоотвержени дами самодейци от групата за автентичен фолклор «Тракийска песен», Стефка Говедарова, Лазаринка Мангалова , Петрунка Клисарова Стоянка Петрова, Атанаска Павлова, Иванка Ангелова, Елка Атанасова , Маргарита Стоянова, Ангелина Ветренска, Стоянка Бахчеванова , Василка Илиева и Мария Петрова. Поклон пред всички, Вас мили дами за това, че в тези трудни времена намирате време и не жалите сили да продължавате с много обич да запазва традициите към всичко българско. Награждавани са на много фолклорни фестивали и събори: В гр.Пещера , с.Аврамово , с.Радилово, гр.Велингради др. От края на 2023г групата ще положи усилия да разнообрази репертоара и научаването на нови песни и от други краища на страната, както и в помощ на развиването на музикални техники в хоровото пеене. Със сигурност труда им ще бъде възнаграден. Танцовата група Ахинора взе участие в националния събор св.Констанин гр.Пещера,“При извора в гр.Велинград. В събори на съседни села от общината и др. Усилията ни през тази 2023г отново бяха насочени и към от привличането на нови членове в самодейната група. «Тракийска песен» и участия в различни местни и общински празници. Успяхме да спазим традицията с традиционното «Гергьовско хоро»/ на 6 ти май/, което не е прекъсвано от повече от 100 години. И Спасовден , който е празника на населеното ни място кв. Малко Белово.

От 01.10.2008г започна своя път и танцова група «Ахинора». Към момента групата се посещава от 20 танцьори, мъже и жени, които са на възраст от 20-65 години, всички те водени от любовта си към фолклора не жалят нито от времето си а много често и лични средства да подържат дейността на читалището. Успешно представят и прославят със своите танци нашето населено място Малко Белово. Под вещото ръководство на семейство Петрови, първо Петър после и Гери Петрови , групата продължава да разнообразява своя репертоар и да участва на много събори и фестивали . Участия през годината бяха само на Националния фестивал на кешкека и народните умения с с.Радилово , гр.Пещера и гр. Велинград.

Нова група за детско църковно песнопение беше открита на 17 септември 2023г и вече имаме детски хор „Вяра Надежда , Любов и София“. Под вещото ръководство на г-жа Надежда Димитрова , малките хористи- деца до 12 г. момичета и момчета вече прославят със своите ангелски песнопения. Хорът *е създаден с едничката цел да приближи децата, както едно към друго, така и към Бог-а! Своите първи изяви бяха поднесени в различни храмове в областта на празниците на Християнското семейство и Коледен концерт, където бяха изключително топло посрещани. Да им пожелаем много успехи.*

**Клубна дейност**

При НЧ Бл.Захариев-1932 за наша радост, продължава своята дейност женски клуб «Ахинора» в него членуват 25 жени от 20-70 години, те активно се включват във всички празници в Малко Белово, събират се по интереси и организират различни мероприятия свързани със забавления и отмора от забързаното ежедневие. Организиран поход до манастирчето над местността «Топлата вода» , участия в различни изложби за Бабин ден, за баба Марта , Еньовден и изложбата на питки за деня на хлебаря, Осми март и Коледа.

* Съвместни мероприятията са възстановени с пенсионерския клуб Правят се сбирки, празнуват се празници, рождени дни на членовете и мн др.. Надяваме се сътрудничеството ни с тях да продължава все така добре и занапред за да се осъществят и празниците от културния календар.
* Читалищната дейност вече навлезе в нормалния си ритъм на работа след пандемията започнахме да отбелязваме празниците от културния календар присъствено и всеки един празник беше спазен с традициите си. Само Онлайн конкурс се проведе за най-автентична сурвачка, който тази година получи такава гластност и стана конкурс на национално ниво, не само на местно, както беше до сега .Получавахме всеки ден снимки на сурвачки от цялата страна, които бяха от хубави по-хубави и журито накрая беше много затруднени в избора си на победители.общия брой на участниците беше 196 бр.
* През годината отново се включихме и в събирането на «Капачки за бъдеще» и предадохме около 170кг
* Летният фото – конкурс на тема: ” Моето прекрасно слънчево лято 2023г.”
* Стартира и още един конкурс за Тиквени кулинарни изкушения през м Октомври, в който дамите от квартала показаха своите кулинарни умения в направата на различни тиквени ястия.
* За трета година успяхме да пресъздадем обичаят Лазаров ден. Включиха се около 20 дечица на възраст от 7-10 години Децата посетиха домовете и благославяха за здраве и берекет населението в квартала.
* И за трета година детската Коледарска група , спази обичая Коледуване и обиколи домовете за Коледа.
* През месец Декември успяхме да проведем и най- чаканата от деца среща с дядо Коледа, който посети читалището и раздаде подаръци за всички дечица.
* Читалищното ръководство успя да организира и екскурзия до в гр.София до Музейко. Екскурзията беше подарък за малките и най активни участници в различните читалищни инициативи.

През лятото на 2023 година успяхме, съвместно с музея на Белово да организираме лятна образователна занималня. Децата се забавляваха на открито и научаваха много и интересни неща и предмети от бита на та техните баби и дядовци.

*Летните занимания бяха допълнени и с множество инициативи за работа с деца. Успешно стартира нашата лятна работилница, която се провеждаше всяка сряда на различна тематика. Децата твориха хранилки за птички , рисуваха на асфалт, изработиха хвърчила и приготвяха вкусни сандвичи и плодови салати. Научиха се как да засаждат цветя и отглеждаха чичко Тревичковци.За пръв път присъстваха и на импровизирано лятно кино и още много други игри и забавления през лятната ваканция .*

Надяваме се през 2024г да успеем да приключим обещания ремонт на библиотеката и кино-салонната зала , в която дейността на читалището ще стане по пълноценна за провеждане на много и разнообразни мероприятия .

С пожелания за здраве, мъдрост в делата и смелост в решенията през 2024г !

Благодаря за вниманието !

Председател :

Красимира Кьосева